Matul ix-xahar ta' Ottubru l-Arċisqof Charles Scicluna se jiċċelebra tliet quddisiet li jimmarkaw il-bidu tal-ħidma pastorali ta' arċipriet u żewġ kappillani ġodda. Fi stqarrija, l-Arċidjoċesi ta' Malta elenkat lista ta' ċelebrazzjonijiet liturġiċi tal-Arċisqof li tinkludi: waħda nhar l-Erbgħa 6 ta' Ottubru fis-7pm fil-Knisja Parrokkjali ta' Ġesù Nazzarenu f'Tas-Sliema fil-bidu tal-ħidma pastorali tal-kappillan il-ġdid Patri Claudio Borg OP, oħra l-Ġimgħa 8 ta' Ottubru fis-6.30pm fejn l-Arċisqof jagħti lil Dun Mario Tong il-pussess bħala Kanonku tal-Kapitlu Metropolitan u wara jiċċelebra quddiesa fil-Katidral ta' San Pawl l-Imdina, fil-bidu tal-ħidma pastorali tiegħu bħala l-arċipriet il-ġdid. U oħra l-Ħamis 14 ta' Ottubru, fis-6.30pm, fis-Santwarju tal-Madonna ta' Fatima, Gwardamanġa, fil-bidu tal-ħidma pastorali tal-kappillan il-ġdid Patri Joseph Zahra OP. Barra minn hekk se jkun qed jamministra s-Sagrament tal-Griżma tal-Isqof lill-adolexxenti f'sitt parroċċi: Is-Sibt 9 ta' Ottubru fis-6pm fil-Knisja Parrokkjali ta' Sant'Anna f'Wied il-Għajn Il-Ħadd 10 ta' Ottubru fil-11am u fis-6pm fil-Knisja Parrokkjali ta' Sant'Anna, Wied il-Għajn. Is-Sibt 16 ta' Ottubru fil-5pm fil-Knisja Parrokkjali ta' San Ġużepp Ħaddiem, Birkirkara. Is-Sibt 23 ta' Ottubru fis-6pm fil-Knisja Arċipretali ta' San Nikola ta' Bari, is-Siġġiewi. Il-Ħadd 24 ta' Ottubru fl-4pm fil-Knisja Arċipretali ta' San Nikola ta' Bari, is-Siġġiewi. Il-Ġimgħa 29 ta' Ottubru fis-6pm fil-Knisja Parrokkjali ta' San Ġiljan. Is-Sibt 30 ta' Ottubru fil-5pm fil-Knisja Parrokkjali tal-Madonna tal-Karmnu, il-Gżira. Il-Ħadd 31 ta' Ottubru fil-5pm fil-Kolleġġjata tal-Immakulata Kunċizzjoni, Bormla Ċelebrazzjonijiet lituriġiċi oħra li se jiċċelebra l-Arċisqof f'Ottubru: L-Erbgħa 6 ta’ Ottubru fid-9.30am, l-Arċisqof jiċċelebra quddiesa f’Jum il-Forzi Armati, fil-Konkatidral ta’ San Ġwann, il-Belt Valletta. Il-Ħamis 7 ta’ Ottubru, fis-7.30pm, l-Arċisqof jiċċelebra quddiesa fit-twaqqif tal-Fraternità ta’ Ġesù u Marija, fil-Knisja Parrokkjali ta’ Sant’Anna, Wied il-Għajn. Il-Ħadd 24 ta’ Ottubru, il-Ġurnata Missjunarja, fid-9:30am, Monsinjur Arċisqof jiċċelebra quddiesa. Il-Ħadd 31 ta’ Ottubru fid-9.30am Monsinjur Arċisqof jiċċelebra quddiesa fil-100 anniversarju mit-twaqqif tal-Parlament Malti, fil-Konkatidral ta’ San Ġwann, il-Belt Valletta. Il-Ħadd 31 ta’ Ottubru fis-7pm, Monsinjur Arċisqof jiċċelebra quddiesa fil-75 anniversarju tal-iskola St Michael, fid-Dar Ċentrali tas-soċjetà tal-MUSEUM, il-Blata l-Bajda. Barra minn hekk, l-Arċisqof jiċċelebra quddiesa: Mit-Tnejn sal-Ġimgħa fid-9.30a m mill-Kappella tal-Madonna ta’ Manresa, il-Kurja tal-Arċisqof, il-Furjana. Wara l-quddiesa tingħad it-talba tar-rużarju li tixxandar fuq Knisja.mt u Newsbook.com.mt u Facebook u YouTube tal-Arċidjoċesi ta’ Malta. Kull nhar ta’ Ħadd fid-9.30am tiġi ċċelebrata quddiesa fuq TVM, Newsbook.com.mt, Facebook u YouTube.